সার্ভাইভার: পার্ল আইল্যান্ডস

সার্ভাইভার: পার্ল আইল্যান্ডস (এছাড়াও সার্ভাইভার: পার্ল আইল্যান্ডস — পানামা এবং সার্ভাইভার ৭ নামেও পরিচিত) মার্কিন আপাতবাস্তব টেলিভিশন অনুষ্ঠান সার্ভাইভারের মার্কিন সংস্করণের সপ্তম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০০৩ সালের ১৮ই সেপ্টেম্বর তারিখে শুরু হয়েছিল, যা ৩৯ দিনের যাত্রা শেষে ২০০৩ সালের ১৪ই ডিসেম্বর তারিখে চূড়ান্ত ট্রাইবাল কাউন্সিলের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও মার্কিন টেলিভিশন চ্যানেল সিবিএসে সম্প্রচারিত হয়েছে। মার্কিন উপস্থাপক জেফ প্রবস্ট পূর্ববর্তী মৌসুমের মতো এই মৌসুমেও উপস্থাপনা করেছেন।

পানামার একটি দ্বীপে অনুষ্ঠিত এই মৌসুমটি প্রাথমিকভাবে ড্রেক এবং মর্গান নামে দুইটি উপজাতিতে বিভক্ত ছিল। পরবর্তীতে এই দুই উপজাতিকে একত্রিত করে দি আউটকাস্টস নামে একটি বৃহত্তর উপজাতিতে অবশিষ্ট প্রতিযোগীকে অন্তর্ভুক্ত করা হয়েছিল। ১৬ জন প্রতিযোগীর অংশগ্রহণে অনুষ্ঠিত এই মৌসুমটি চূড়ান্ত ট্রাইবাল কাউন্সিলের ভোটে সর্বোচ্চ ৬ ভোট পেয়ে মার্কিন অফিস সহকারী স্যান্ড্রা ডিয়াজ-টুয়াইন জয়লাভ করেছেন, যেখানে দ্বিতীয় সর্বোচ্চ ১ ভোট পেয়ে লিলিয়ান মরিস প্রথম রানার-আপ হয়েছেন।

বিন্যাস
সার্ভাইভার মূলত চার্লি পারসন্স দ্বারা নির্মিত সুয়েডীয় অনুষ্ঠান এক্সপেডিশন রবিনসনের আদলে নির্মিত, যার মূলভাব হচ্ছে উষ্ণমণ্ডলীয় অঞ্চলের দূরবর্তী এক স্থানের একান্তভাবে প্রাকৃতিক পরিবেশে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা ছাড়াও সাধারণ মানুষও এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারীদের "কাস্টওয়ে" (নিষ্প্রাণবন্দী) বলা হয়, যাদেরকে সীমিত সরঞ্জাম ও খাদ্য নিয়ে টিকে থাকার চ্যালেঞ্জে অংশগ্রহণ করতে হয়। প্রতিযোগীদের মূল লক্ষ্য হলো প্রাকৃতিক পরিবেশে বেঁচে থাকা, আশ্রয় তৈরি করা, আগুন জ্বালানো, পানি ও খাবারের সন্ধান করা এবং শারীরিক ও মানসিক সহনশীলতা প্রদর্শন করা। প্রতিটি মৌসুমে সাধারণত ১৬ থেকে ২০ জন প্রতিযোগী অংশগ্রহণ করে থাকে, যারা শারীরিক ও মানসিকভাবে পরীক্ষিত হন। খেলার প্রথম পর্যায়ে, প্রতিযোগীদের উপজাতি বা দল আকারে বিভক্ত হয় এবং আলাদা আশ্রয়স্থলে অবস্থান করে। এই উপজাতিগুলো বিভিন্ন চ্যালেঞ্জে অংশগ্রহণ করে, যা কখনও খাদ্য, সরঞ্জাম বা অন্যান্য প্রয়োজনীয় জিনিসের পুরস্কার জয়ের সুযোগ দেয় এবং কখনও "নিরাপত্তা" জয়লাভে সহায়ক হয়, যার মাধ্যমে তারা পরবর্তী ট্রাইবাল কাউন্সিল থেকে বাঁচতে পারে। যেসব উপজাতি চ্যালেঞ্জে পরাজিত হয়, তাদের সদস্যদেরকে ট্রাইবাল কাউন্সিলে উপস্থিত হতে হয়, যেখানে অংশগ্রহণকারীরা গত কয়েক দিনের ঘটনাবলি নিয়ে আলোচনা করে এবং একে অপরের বিরুদ্ধে ভোট দিয়ে একজনকে প্রতিযোগিতা থেকে নিষ্কাশন করে। কখনও কখনও উপজাতি পরিবর্তন বা একত্রিকরণ ঘটে, যেখানে প্রতিযোগীরা নতুন উপজাতিতে স্থানান্তরিত হয় বা শেষ পর্যন্ত সমস্ত অংশগ্রহণকারীরা একক উপজাতিতে মিশ্রিত হয়। এই পর্যায়ে চ্যালেঞ্জগুলো সাধারণত ব্যক্তিগতভাবে অনুষ্ঠিত হয় এবং বিজয়ীকে একক নিরাপত্তা বা পুরস্কার প্রদান করা হয়। এছাড়াও, খেলার মধ্যবর্তী পর্যায় হতে শেষ পর্যন্ত বাদ দেওয়া প্রতিযোগীরা জুরি হিসেবে যোগদান করে, যারা পরবর্তী ট্রাইবাল কাউন্সিল পর্যবেক্ষণ করে এবং খেলা শেষ হলে বিজয়ী নির্বাচনে ভোট প্রদান করে। চূড়ান্ত ট্রাইবাল কাউন্সিলে দুই বা তিনজন প্রতিযোগী অবশিষ্ট থাকে, যেখানে জুরি প্রতিযোগীদের প্রশ্ন করে এবং তাদের খেলার কৌশল, সামাজিক দক্ষতা এবং কৌশলগত সিদ্ধান্তগুলো বিচার করে। এই আলোচনার পরে জুরি গোপনে ভোট প্রদান করে এবং "সোল সারভাইভার" তথা বিজয়ী ঘোষণা করা করে।

প্রতিযোগী
থাম্ব|ডান|220px|এই মৌসুমের বিজয়ী স্যান্ড্রা ডিয়াজ-টুয়াইন

 স্থান  প্রতিযোগী  পেশা      অবস্থা  ১  স্যান্ড্রা ডিয়াজ-টুয়াইন  অফিস সহকারী  দিন ১  দিন ৩৯   ২  লিলিয়ান মরিস  স্কাউটমাস্টার  দিন ১  দিন ৩৯   ৩  জনি ফেয়ারপ্লে  কলা পরামর্শদাতা  দিন ১  দিন ৩৮   ৪  ডেরা জনসন  শবসংরক্ষক  দিন ১  দিন ৩৭   ৫  বার্টন রবার্টস  বিপণন নির্বাহী  দিন ১  দিন ৩৬   ৬  ক্রিস্টা হ্যাস্টি  কম্পিউটার প্রোগ্রামার  দিন ১  দিন ৩৩   ৭  তিহুয়ানা ব্রেডলি  বিক্রয় কর্মকর্তা  দিন ১  দিন ৩০   ৮  রুপার্ট বোনহ্যাম  পরামর্শদাতা  দিন ১  দিন ২৭   ৯  রায়ান অপ্রে  বৈদ্যুতিক দক্ষ কর্মী  দিন ১  দিন ২৪   ১০  অ্যান্ড্রু স্যাভেজ  আইনজীবী  দিন ১  দিন ২১   ১১  অস্টেন টেলর  ব্যবস্থাপক  দিন ১  দিন ১৮   ১২  শন কোহেন  বিজ্ঞাপন কর্মকর্তা  দিন ১  দিন ১৫   ১৩  ট্রিশ ডান  বিক্রয় নির্বাহী  দিন ১  দিন ১২   ১৪  মিশেল টেসোরো  শিক্ষার্থী  দিন ১  দিন ৯   ১৫  রায়ান শোল্ডার্স  কৃষিজাত পণ্য কর্মী  দিন ১  দিন ৬   ১৬  নিকোল ডেলমা  মালিশ বিশেষজ্ঞ  দিন ১  দিন ৩  

তথ্যসূত্র

বহিঃসংযোগ


বিষয়শ্রেণী:সার্ভাইভারের (আমেরিকান টেলিভিশন ধারাবাহিক) মৌসুম
বিষয়শ্রেণী:২০০৩-এ মার্কিন টেলিভিশন মৌসুম
বিষয়শ্রেণী:সিবিএসের মৌলিক অনুষ্ঠান